Številka: 900 – 56/2017 - 7

Datum: 02. 03. 2017

**Z A P I S N I K**

**15. izredne seje** Sveta Četrtne skupnosti Moste (ČS Moste), ki je bila ki je bila v sredo, dne 01. 03. 2017 ob 18.00 uri v jedilnici Doma starejših občanov (DSO) Fužine, Nove Fužine 40, Ljubljana.

NAVZOČI ČLANI SVETA ČS MOSTE: Igor BOLE, Stanislava Marija FERENČAK MARIN, Igor

HORVAT, Mojca JAGER, Mira KLJUČANIN, Nataša LIVOJEVIĆ, Radmila ŠEŠIĆ,

Jožica VIRANT, Milorad VOJNOVIĆ, Mitja ZAPLATIL.

NAVZOČI ČLANI SVETA STANOVALCEV DSO FUŽINE: Izidor BABNIK, Ivica PROSEN,

Rafael ZUPANČIČ, Marija KLEŠNIK, Dušanka VERCE, Pavla BIZJAK, Marija

KERSMANOVIĆ in Anton URAVIČ-pridruženi član Sveta stanovalcev DSO.

Ostali navzoči: Dejan Crnek, podžupan MOL, Denis Striković, Marko Podobnik, Biserka Kozmik, Slavica Humar, Terezika Strmole, Jana Orlov, Lucija Vuga, Mateja Derganc, Staša Rejc, Bogdan Hribar, Maruša Jarc, Bor Kirn, Bojanka Genorio, Anica Čandek, Marijan Pirc, Ana Golob, Marija Žerjav, Barbara Šivec, Darkja Gogala, Bojan Žnidaršič, Monika V. Hribar, Almina Redžepagić, Matija Puškarič, Katarina ZAJEC.

Opravičili: Elvis Baltić, Matej Čepeljnik, Stanislav Markoja, Lara Valič,

Odsotni: Živa Nevenkić, Blanka Vilfan, Samo Gorta, Jožica Zrimšek, Branka Berce Bratko, Mara Gostinčar.

Predsednica Sveta ČS Moste je pozdravila vse člane Sveta stanovalcev DSO Fužine, vodstvo doma, članice in člane Sveta ČS, predvsem pa je izrekla dobrodošlico vsem gostom (podžupanu MOL, g. Crneku, in predstavnikom večjih društev in podobnih skupin). S posebnim poudarkom in pozornostjo je pozdravila mlade iz Mladinske postaje Moste (MPM). Najavila je, da bosta sejo in druženje vodila g. Iztok Babnik, predsednik Sveta stanovalcev DSO, in ona, predsednica Sveta ČS Moste. K besedi je povabila podžupana MOL, g. Dejana Crneka, ki je povedal, da s prav velikim veseljem prihaja na skupno zasedanje obeh svetov v DSO Fužine, saj je vzdušje vedno navdušujoče in prijetno.

Nato je bilo predlagano ugotavljanje sklepčnosti:od 7 članov Sveta DSO Fužine je bilo navzočih vseh 7 članov. Od 17 članov Sveta ČSM je bilo prisotnih 10 članov Sveta ČS Moste, tako da **je bil** **Svet ČS sklepčen, ravno tako je bil sklepčen Svet stanovalcev DSO Fužine.**

Predsednica Sveta ČS Moste je povedala, da so vabila dobili vsi navzoči s predlaganim dnevnim redom. Ker ni imel nihče dopolnila, spremembe in razprave o predlogu tudi ni bilo, je predlagala v sprejem

**DNEVNI RED:**

1) Ogled dograjenih novih kapacitet DSO Fužine

2) Predstavitev novosti okolja ČS Moste v 2016 in predvidevanja za 2017

3) Predstavitev dela Sveta stanovalcev DSO v 2016 in načrti za 2017

4) Predstavitev vodstva in delovanja DSO Fužine ter CAF

- prikaz medijsko odmevnih dogodkov v 2016,

- predstavitev projekta »Lahkonočnice«

5) Druženje in klepetanje ob prigrizku in napitku

Navzočih je bilo 10 članov Sveta. Opredeljenih je bilo 10 članov. Za predlagani dnevni red je glasovalo 10članov Sveta ČS in vseh 7 članov Sveta Stanovalcev DSO.

**DNEVNI RED 15. IZREDNE SEJE JE BIL SPREJET.**

**AD 1**

**Ogled dograjenih novih kapacitet DSO Fužine**

Vodstvo DSOja je bilo naprošeno, da vabljene popelje in jim razkaže nove, dograjene kapacitete DSOja, kar se je tudi zgodilo. Pridobilo se je 20 enoposteljnih sob in en apartma, rekonstruirali so in dobili prostore za CAF. Januarja je bil tehnični pregled, pomanjkljivosti so bile odpravljene. V začetku aprila 2017 se bo pričelo z vseljevanjem,

**AD 2**

**Predstavitev novosti okolja ČS Moste v 2016 in predvidevanja za 2017**

Članicam in članom Sveta stanovalcev DSO Fužine, vodstvu in gostom je Svet ČS Moste pripravil skromno obdaritev, ki so jo prejeli pod zadnjo točko. K vabilo je bilo kot gradivo priloženo poročilo o dosežkih Četrtne skupnosti Moste za obdobje od jeseni 2015 do jeseni 2016. Predsednica je predlagala, naj si vse gradivo v miru pogledajo doma, sama pa se je na hitro dotaknila nekaterih važnejših dosežkov, na katere je ČS še zlasti ponosna.

Povedala je: »… dolgo smo čakali, da se je spomladi 2016 po 60 letih obstoja pričela **obnova brvi za pešce** čez Ljubljanico pri Zaloški 46-48 proti Pugljevi (iz naselja Moste v naselje Kodeljevo). V bližini brvi seje sočasno uredilo (med Zaloško 46-48 oz. med cvetličarno in papirnico) se je pričela ureditev ploščadi, in sicer v manjši park, na Zaloški 48 proti Tržnici Moste je bil urejen tudi »nadvišan« prehod za pešce. V času, ko je bila naša četrt ambasadorka zelene prestolnice, so si nekateri člani Sveta in strokovni sodelavki ogledali in preverili stanje igral na otroških igriščih III. kategorije. Imamo 33 otroških igrišč in si seveda vseh nismo mogli ogledati. V vsakem naselju naše ČS smo si ogledali dva ali več igrišč, da smo si lahko ustvarili vtis o stanju urejenosti igral in ostale opreme. Poleg tega pa smo se na igriščih pogovorili z najmlajšimi občani, to je z otroci. Otroci nimajo volilne pravice, ne morejo ustanoviti politične stranke ali iniciativne skupine…, zato smo bili člani Sveta do njihovih pripomb in predlogov glede igrišč še posebej pozorni. Takojšnja posledica naših prizadevanj je bilo to, da je bilo **obnovljeno otroško igrišče III. kategorije na Kajuhovi 42-44 in** na **otroških igriščih med Chengdujsko in Rusjanovim trgom so bila interventno urejena nevarna igrala, nekaj najnevarnejših je bilo tudi odpeljanih.** Nekoliko dolgoročnejša posledica našega ambasadorstva v času zelene prestolnice Evrope pa je, da bomo v 2017 in 2018. letu iz sredstev naše ČS odškrnili od sredstev in jih namenili za namestitev modernejših igral na naša igrišča za naše najmlajše občane. V kratkem bomo glede otroških igrišč imeli tudi posvet z Oddelkom za gospodarske dejavnosti in promet na temo posodabljanja igrišč. Po dolgih letih prizadevanj ČS Moste se je na Potrčevi 22 in 24 zgradil pločnik, preplastil asfalt na vozišču ter za pešce bolje uredilo prehajanje pod podvozom pod železniškim tirom na Grablovičevo in pod železniškimi tiri proti Zeleni jami, pot v šolo je za otroke bistveno bolj varna.«

Pri načrtih za 2017. leto pa je povedala, da bo omenila le nekaj datumov, ki so že trdno določeni, in sicer je rekla: »V sklopu akcije »Za lepšo Ljubljano« se bo izvedba osrednje čistilne akcije se bo dogajala v okolju naselja Moste – zbirno mesto na Tržnici Moste in v okolju naselja Nove Fužine – zbirno mesto tu pri vas pred DSO, kjer bo tudi zaključek s »palačinka party«. Čistilna akcija bo v četrtek, 20. 04. 2017 s pričetkom ob 17.00 uri. Mladi iz mladinske postaje Moste nam bodo tudi vsestransko priskočili na pomoč, pripravili bodo pa tudi načrt obnove počivališč pred tržnico, med pošto in bivšim SDKjem in Centrom kulture Španski borci.

Tigrasti komarji in preventiva pred njimi – izobraževanje oz. dogodek skupaj z Oddelkom za varstvo okolja MU MOL v sklopu akcije »Rokavice gor« bo potekal 9. maja od 10.00 do 18.00 ure na zunanji Tržnici Moste.

Za dvig kulture medsebojnih in sosedskih odnosov prireditev Moščanski dan sosedov pa bo kot običajno pred TE-TOL zadnji torek v maju, to je 30. maja 2017 s pričetkom ob 17.30 uri za krajane. Mi, ki bomo pripravljali in imeli program pa se bomo dobili ob 16.00 uri.«

Preden je predla besedo drugim, je povedala: »Običajno vsako leto prejmemo od Doma starejših občanov kroniko doma. Letos pa prosim predsednika Izidorja Babnika, da od nas prejme kroniko Most. Prinesli smo kar dva izvoda – enega za DSO in enega za Center aktivnosti starejših, saj je kronika Most tako zanimiva, da si jo boste z veseljem sposojali in jo prebirali.«

Sledila je slovesna vročitev dveh izvodov Kronike Most.

**AD 3**

**Predstavitev dela Sveta stanovalcev DSO v 2016 in načrti za 2017**

Predsednik Sveta Stanovalcev DSO, g. Iztok Babnik, in g. Rafael Zupančič, član, sta predstavila vsebinsko poročilo o delu Sveta stanovalcev in plan njegovih aktivnosti za 2017. leto. Imeli so 10 rednih sej, eno dopisno in eno izredno sejo. Dejavni so bili na strokovnem nivoju s službami DSO, poleg tega pa predvsem tudi na družabnem in kulturnem področju. Imeli so štiri Zbore stanovalcev. Družili pa so se tudi na prireditvah drugih in na prireditvah, ki jih je organizirala ČS Moste. Ugotavljajo, da so Nove Fužine vse bolj osveščena in prijazna soseska vsem prebivalcem, mladim in starim. Leto 2016 je bilo za DSO Fužine pomembno leto – začela se je gradnja novih prepotrebnih prostorov. Nekoliko je bilo nadležnega hrupa, a se je vseeno našlo simbiozo, da se je čas gradbenih del preživelo znosno in brez večjih zapletov. Zato se v 2017 pričakuje tudi uradna otvoritev. Še naprej se bo podpiralo sodelovanje na vseh področjih, ki obravnava prebivanje v ožjem in tudi širšem okolju, podpiralo se bo izdajanje domske kronike in drugih gradiv, sodelovanje s ČS Moste in vsemi drugimi nosilci dela in življenja v ožjem in širšem okolju. Zelo veliko so bili navzoči v medijih – časopisih in TV. DSO Fužine je prepoznaven tudi že v globalnem smislu – s punčkami, ki jih izdelujejo, so navzoči že v 40ih državah. DSO fužine je dobil tudi plaketo, saj je bil uvrščen in proglašen za najtoplejši dom v Sloveniji – o tem je v Delu in SLO novicah potekalo glasovanje.

Sledilo je slovesno vročanje Domske kronike predsednici Sveta ČS Moste.

**AD 4**

**Predstavitev vodstva in delovanja DSO Fužine**

Navzoči so bili seznanjeni z medijsko odmevnimi dogodki v 2016, bilo jih je res veliko. Nato je sledila predstavitev projekta »Lahkonočnice« - gre za prebiranje pravljic preko interneta. Glas babice ali dedka, so se spomnili navzoči svojega otroštva, je dragocen in pomirjujoč malčkom zlasti pred spanjem.

Nato so se s plesnimi točkami predstavile članice in člani CAFa.

**AD 5**

**Druženje in klepetanje ob prigrizku in napitku**

Vsi navzoči so bili nato povabljeni k napitku in prigrizku, slednji je bil kot vsa leta doslej ponovno skrbno in okusno pripravljen, za kar se je predsednica Sveta ČS Moste še posebej zahvalila.

Zapisala:

*Darja Gogala Stanislava Marija Ferenčak Marin*

Koordinatorka VI predsednica Sveta Četrtne skupnosti Moste

Mestne občine Ljubljana